Σοσιεντάντε Εσπορτίβα Παλμέιρας

Η **Παλμέιρας** (πορτογαλικά: *Palmeiras*) είναι βραζιλιάνικη ομάδα ποδοσφαίρου από το Σάο Πάολο. Η ομάδα ιδρύθηκε στις 26 Αυγούστου 1914 από Βραζιλιάνους ιταλικής καταγωγής σαν *Παλέστρα Ιτάλια* αλλά μετονομάστηκε στο υφιστάμενο όνομα της στις 14 Σεπτεμβρίου 1942. Είναι μία από τις πιο δημοφιλείς και επιτυχημένες βραζιλιάνικες ομάδες, με περίπου 18 εκατομμύρια φιλάθλους και 126.000 κατόχους εισιτηρίων διαρκείας,πολλοί εξ αυτών, βραζιλιάνοι με ιταλικές ρίζες.

Η Παλμέιρας είναι ένα από τους πετυχημένους βραζιλιάνικους συλλόγους στο ποδόσφαιρο. Η ομάδα έχει κερδίσει 12 εθνικά πρωταθλήματα ούσα η πολυνίκης του βραζιλιάνικου πρωταθλήματος.

Οι διεθνείς επιτυχίες της ομάδας περιλαμβάνουν τρία Κόπα Λιμπερταδόρες. Η Παλμέιρας κατέκτησε το Κόπα Λιμπερταδόρες το 1999 κερδίζοντας την Ντεπορτίβο Κάλι από την Κολομβία, το 2020 όταν κέρδισε τη βραζιλιάνικη Σάντος. και το 2021 την Φλαμένγκο. Ακόμα, το 1951 η Παλμέιρας κέρδισε το διεθνές Κόπα Ρίο, κερδίζοντας τη Γιουβέντους της Ιταλίας. Το 1999, η ομάδα ανακηρύχθηκε «*πρωταθλήτρια του αιώνα»* στο βραζιλιάνικο ποδόσφαιρο. Το 1999, στην Ιαπωνία διεκδίκησε το διηπειρωτικό κύπελλο αλλά ηττήθηκε από τη Μάντσεστερ Γιουνάιτεντ (1–0). Το 2016 κατάφερε μετά από 22 χρόνια να κατακτήσει την κορυφή της Βραζιλίας και το 2018 κατέκτησε το 10ο πρωτάθλημα, όντας η πρώτη ομάδα που ξεπερνά τα 10 πρωταθλήματα στη Βραζιλία.

Η μισητή αντίπαλος της Παλμέιρας είναι η Κορίνθιανς. Με την ονομασία *Derby Paulista* (στα πορτογαλικά) θεωρείται το μεγαλύτερο ντέρμπι στην πολιτεία του Σάο Πάολο. Το ειδησεογραφικό πρακτορείο CNN κατέταξε το *Derby Paulista* ως το ένατο σπουδαιότερο ντέρμπι στον κόσμο και δεύτερο σε όλη την ήπειρο της Αμερικής. 

## Γήπεδο

### Εστάδιο Παλέστρα Ιτάλια (1917-2010)
Το *Εστάδιο Παλέστρα Ιτάλια* ήταν η έδρα της Παλμέιρας από το 1917 μέχρι και το 2010. Το γήπεδο ήταν επίσης γνωστό ως *Παρκέ Αντάρκτικα* διότι ο χώρος ήταν ένα πάρκο που φτιάχτηκε από την *Antarctica Paulista Brewing Company* στην αρχή του προηγούμενου αιώνα, προτού αποκτηθεί από την Παλμέιρας το 1920. Στο παρελθόν η χωρητικότητα του σταδίου ήταν μέχρι 35.000 θεατές. Εντούτοις, παρ' όλο που οι κεντρικές εξέδρες διευρύνθηκαν στα τέλη της δεκαετίας του '90, το στάδιο μπορούσε να χωρέσει 27,640 θεατές εξαιτίας κανονισμών που αφορούσαν τη βελτίωση της ασφάλειας και της άνεσης.

Ήταν από τα σημαντικότερα στάδια στη Βραζιλία, αν αναλογιστεί κανείς τον αριθμό των καθοριστικών και σημαντικών αναμετρήσεων που έλαβαν μέρος στο *Παλέστρα Ιτάλια*. Κάποια από τα ματς που έλαβαν μέρος στο γήπεδο ήταν ο τελικός του Κόπα Λιμπερταδόρες το 1999, ο τελικός του Κόπα Μερκοζούρ το 1998, 1999 και 2000, ο τελικός του Κυπέλλου Βραζιλίας το 1996 όπως και διάφοροι τελικοί των τοπικών πρωταθλημάτων Σάο Πάολο.

Ο τελευταίος επίσημος αγώνας ήταν για ένα ματς πρωταθλήματος απέναντι στην Γκρέμιο στις 22 Μαΐου 2010 ενώ ο τελευταίος αγώνας ήταν ένα φιλικό απέναντι στην Μπόκα Τζούνιορς στις 9 Ιουλίου 2010. Το *Παλέστρα Ιτάλια* κατεδαφίστηκε έτσι ώστε να ανεγερθεί το *Allianz Parque*, η σημερινή έδρα της Παλμέιρας.

### Allianz Parque (2014–σήμερα)

Το Allianz Parque άνοιξε τον Νοέμβριο του 2014 έχοντας 43.713 θέσεις, με τις 25.395 να είναι στο κάτω τμήμα, τις 14.888 στο άνω τμήμα και άλλες 3.430 στις σουίτες. Το πρώτο επίσημο παιχνίδι διεξήχθη στις 19 Νοεμβρίου 2014 ανάμεσα στην Παλμέιρας και τη Σπορτ Ρεσίφε για το πρωτάθλημα Βραζιλίας, με την Παλμέιρας να ηττάται 2–0. Στις 14 Ιουνίου 2015, η Παλμέριας κέρδισε τη Φλουμινένσε με 2–1 για το πρωτάθλημα Βραζιλίας.

### Μέσος όρος προσέλευσης στο Λιμπερταδόρες

## Σημαντικοί ποδοσφαιριστές

*Ειτόρ (1916–1931)
*Εντμούντο (1993–1995)
*Μάρκος (1992–2011)
*Μάρκος Ασουνσάο (2010–2012)
*Ριβάλντο (1994–1996)
*Ρόκε Ζούνιορ (1995–2000, 2008)
*Σέζαρ Σαμπάιο (1991–1994, 1999–2000)
*Ρομπέρτο Κάρλος (1993–1995)
*Χοσέ Αλταφίνι (1956–1958)
*Ζε Ρομπέρτο (2015–2017)
*Φρανσίσκο Άρτσε (1998–2002)
*Ζίνιο (1992–1994, 1997–1999, 2002–2003)
*Τζάλμα Σάντος (1959–1968)
*Χόρχε Βαλντίβια (2006–2008, 2010–2015)
*Φερνάντο Πρας (2013–)
*Γκαμπριέλ Ζεσούς (2015–2017)

## Τίτλοι

## Εικόνες

Αρχείο:Arms of the House of Savoy.svg|Το πρώτο έμβλημα της *Παλέστρα Ιτάλια* το 1915
Αρχείο:Palestra Itália-1916.jpg|Η *Παλέστρα Ιτάλια* το 1916
Αρχείο:Palestra Italia 1920.jpg|Το 1920
Αρχείο:Palestra Itália-1933.jpg|Πρωταθλήτρια Πολιτείας το 1933
Αρχείο:Marcos Roberto Silveira Reis (2010).JPG|Μάρκος
Αρχείο:Assuncaowiki.jpg|Μάρκος Ασουνσάο
Αρχείο:Estádio Palestra Itália2.JPG|Το παλιό στάδιο "Παλέστρα Ιτάλια"
Αρχείο:Palmeiras x Shandong Luneng - 2015.jpg|Το νέο "Αλιάνζ Παρκ" κτίστηκε στη θέση του παλιού "Παλέστρα Ιτάλια"
Αρχείο:Luiz Felipe Scolari.jpeg|Λουίζ Φελίπε Σκολάρι
Αρχείο:GateA AllianzParque.jpg|Το νέο στάδιο της Παλμέιρας, Αλιανζ Παρκ
Αρχείο:Torcida do Palmeiras-2007.JPG|Κερκίδα οπαδών Παλμέιρας


## Παραπομπές


## Εξωτερικοί σύνδεσμοι

* Επίσημη Ιστοσελίδα 
* Fifa Classic Club 

Κατηγορία:Ποδοσφαιρικές ομάδες Βραζιλίας
Κατηγορία:Ιδρύσεις ποδοσφαιρικών ομάδων το 1914

Κατηγορία:Αθλητικοί σύλλογοι διασποράς